9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 784 της 6/20 Οκτ. 1961 (ΦΕΚ Α΄ 200)  Περί βεβαιώσεως της οικογενειακής καταστάσεως αιρετικών ή αλλοθρήσκων πολυτέκνων. Έχοντες υπόψη: 1)Τας διατάξεις των παρ. 1 και 4 του άρθρ. 2 του Νόμ. 1910/44 «περί Κωδικοποιήσεως και συμπληρώσεως της Νομοθεσίας «περί προστασίας πολυτέκνων», 2)Την υπ’ αριθ. 609/61 γνωμοδότησιν του Συμβουλίου της Επικρατείας, προτάσει του Ημετέρου επί της Κοινωνικής Προνοίας Υπουργού απεφασίσαμεν και διατάσσομεν: Άρθρον μόνον. Επί περιπτώσεων, καθ’ ας πρόκειται να βεβαιωθή η οικογενειακή κατάστασις πολυτέκνων αλλοθρήσκων ή αιρετικών, μη περιλαμβανομένων εις τους ενοριακούς καταλόγους αντί του εφημερίου συνυπογράφει την βεβαίωσιν περί ης η παρ. 1 του δευτέρου άρθρου του Νόμ. 1910/1944, ο Προϊστάμενος της οικείας Αστυνομικής Αρχής.   